google/wiki40b huggingface dataset:
Vláda Slovenskej republiky od 8. júla 2010 do 4. apríla 2012

Odvolanie vlády

Dňa 11. októbra 2011 Národná rada SR hlasovala o vládnom návrhu na vyslovenie súhlasu s Dodatkom k Rámcovej zmluve uzatvorenej medzi 17 štátmi eurozóny a Európskym finančným stabilizačným nástrojom, ktorého predmetom bolo zvýšenie záruk štátov v eurovale, operačnom nástroji na obranu finančnej stability v eurozóne. Premierka hlasovanie o tomto návrhu spojila s hlasovaním o dôvere vláde kvôli "odmietavému postoju SaS k eurovalu, neochote prijať ústupky a dohodnúť sa so zvyškom koalície". 
Za euroval a zároveň za dôveru vláde hlasovalo zo 124 prítomných poslancov len 55 poslancov z poslaneckých klubov SDKÚ-DS, KDH a Most-Híd spolu s poslancami Martinom Feckom (členom klubu SaS), Františkom Šebejom (členom OKS a poslaneckého klubu Most-Híd) a Andrejom Ďurkovským (nezaradeným poslancom); 18 členovia poslaneckého klubu SaS, traja členovia zoskupenia Obyčajní ľudia združení okolo poslanca Igora Matoviča (okrem poslanca Martina Fecka) a traja členovia frakcie OKS začlenení do klubu Most-Híd (okrem Františka Šebeja) tvoriaci vládnu koalíciu sa hlasovania nezúčastnili, a tak vláda Ivety Radičovej nezískala súhlas nadpolovičnej väčšiny všetkých poslancov (t.j. aspoň 76), a teda ani dôveru Národnej rady SR, a po 15 mesiacoch svojho pôsobenia bola odvolaná.
Stafford

Stafford je anglické mesto v grófstve Staffordshire a je jeho administratívnym centrom. Žije tu 63 681 obyvateľov (2001).

Pamiatky

V meste sa nachádza Ancient High House, najväčší a pravdepodobne i najstarší hrazdený dom v Anglicku a zrúcanina hradu.

Ekonomika

Od roku 1903 v Stafforde vyrábajú elektrické zariadenia, najmä transformátory pre elektrárne, ktoré sa vyvážajú do celého sveta.
Adenylátcykláza

Adenylátcyklázy (nesprávne adenylcyklázy) sú enzýmy patriace do skupiny lyáz. Katalyzujú v živých organizmoch premenu adenozíntrifosfátu (ATP) na cyklický adenozínmonofosfát (cAMP). Sú súčasťou bunkových membrán a k aktivácii obvykle potrebujú mediátor ("posla"), najčastejšie hormón (adrenalín, kortikotropín a ďalšie).
Notová osnova

Notová osnova je systém zložený z 5 hlavných čiar (linajok) a 4 medzier určený na zápis nôt (Notáciu):
Okrem piatich hlavných linajok môže obsahovať ešte pomocné čiary, ktoré majú dĺžku len mierne presahujúcu samotnú notu. Nota môže byť umiestnená na linajke aj v medzere. Noty v notovej osnove sa čítajú z ľava do prava.
Hlavné čiary notovej osnovy sa počítajú zdola nahor, pomocné čiary sa počítajú v smere od hlavných čiar (ak sú pod osnovou počítajú sa smerom nadol, ak sú nad osnovou tak nahor).
Na presné určenie noty je potrebný kľúč, ktorý sa nachádza na začiatku každého riadku. Kľúč určuje tvz. referenčnú notu od ktorej sa potom počítajú všetky ostatné noty. Kľúče sa zvyknú voliť tak, aby notový zápis obsahoval čo najmenej pomocných čiar.
Do notovej osnovy sa zapisujú jednotlivé tóny tak, ako za sebou nasledujú v diatonickej stupnici v smere zdola nahor a to striedavo na čiary aj do medzier (ak je prvý tón stupnice na čiare, druhý je v medzere, tretí zase na čiare ...). Napr. pre stupnica C-dur v husľovom kľúči je "jednočiarkové c" na prvej pomocnej čiare, nasledujúci tón "d" je pod prvou linajkou, "e" je na prvej linajke, "f" v prvej medzere, "g" na druhej linajke, "a" v druhej medzere a "h" je na tretej linajke:
Drumlin

Drumlin (z ír. droimnín - malý horský chrbát) je menší kopcovitý útvar (výška približne 45 m, dĺžka 0,8-1 km) vytvarovaný činnosťou ľadovca. Predstavujú neerodované zvyšky horninových blokov, ktoré obrúsila erózna činnosť ľadovca. Hrana drumlinu, ktorá je orientovaná v protismere pohybu ľadovca je strmšia, opačná je predĺžená v smere pohybu ľadovca. Drumliny sa často nevyskytujú samostatne, tvoria drumlinové polia približne rovnakých tvarov a orientácie.
Drumliny pochádzajúce z posledného zaľadnenia sa vyskytujú v Spojených štátoch (New York, Massachusetts, Minnesota, Wisconsin), Poľsku, Kanade (južné Ontário), Estónsku, Írsku, Fínsku, Alpách a v Patagónii. Recentné drumliny sa nachádzajú v Antarktíde.
Purizmus (výtvarné umenie a architektúra)

Purizmus je smer 20. storočia vychádzajúci z kubizmu, ktorý bol vyvinutý Le Corbusierom (vlastným menom Edouard Jeanneret) roku 1918. Le Corbusier spolu s Amédée Ozenfantom definovali purizmus manifestom Après le Cubisme (Po Kubizme).
V purizme sa mali zobrazovať objekty, podobne ako v kubizme, nezvyčajným spôsobom. Na rozdiel od kubizmu, ktorý ich fragmentizoval, tak purizmus zdôrazňoval vlastnosti ich objemu. Z pohľadu Le Corbusiera Kubizmus sa stal časom dekorovaný, čo purizmus naopak, je tvorený výraznými základnými formami bez komplikovaného detailu, vyznačujúc sa jednoduchosťou. Le Corbusier v architektúre plne uplatňoval zákonitosti purizmu kde vytváral estetiku v priestore roztiahnutými bielymi formami. Zrušil tradičný vzťah fasády a konštrukcie a súčasne konštrukcie dovoľovali budovám vznášať sa nad povrchom. Le Corbusier argumentoval svoju definíciu architektúry ako „dokonalú a veľkolepú hru objemov a svetla". Definoval nové použité prvky ako horizontálne okenné otvory, strešné záhrady, ktoré vytvárali nové vzťahy. Le Corbusier zdieľal presvedčenie racionalizmu. Priemyselná výroba mala zjednodušiť objekty až na základné tvary, a tak by sa vytvorili kľúčové zložky architektonického navrhovania.
XIV. obvod (Budapešť)

XIV. obvod alebo Zugló je budapeštiansky mestský obvod. Má rozlohu 18,13 km² a žije tu 117 678 obyvateľov (2003).
Abský obvod

Abský obvod (maď. Abai kistérség) je bývalá administratívna jednotka v Maďarsku v Stoličnobelehradskej župe. Jeho sídlom bolo mesto Aba. Obvody boli zavedené v roku 1994 a zanikli v roku 2014, kedy ich nahradili okresy.
Baleix

Poloha

Obec má rozlohu 6,47 km². Najvyšší bod je položený 354 m n. m. a najnižší bod 225 m n. m.

Obyvateľstvo

Počet obyvateľov obce je 131 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lorcières

Poloha

Obec má rozlohu 21,82 km². Najvyšší bod je položený 1 341 m n. m. a najnižší bod 760 m n. m.

Obyvateľstvo

Počet obyvateľov obce je 193 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villebret

Poloha

Villebret má rozlohu 15,34 km². Najvyšší bod je položený 496 m n. m. a najnižší bod 210 m n. m.

Obyvateľstvo

Villebret má 1 268 obyvateľov (2009).
Graf vývoja obyvateľstva:
Zdroje: INSEE
Vieilley

Poloha

Obec má rozlohu 9,43 km². Najvyšší bod je položený 593 m n. m. a najnižší bod 215 m n. m.

Obyvateľstvo

Počet obyvateľov obce je 708 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Oblasť uvažovania

Oblasť uvažovania je to, čoho sa týka uvažovanie. V každodennom bežnom myslení oblasť uvažovania nie je vždy presne vymedzená; často sa prelínajú a zamieňajú rôzne oblasti uvažovania, čo uvažovaniu uberá z presnosti. Preto logika vytvorila pojem oboru úvahy (porov. oblasť úvahy).
Curb

Písanie a nahrávanie

Začiatkom roku 1996 si spevák skupiny Chad Kroeger požičal od svojho nevlastného otca 1 500 dolárov a presvedčil svojho brata Mika Kroegera, kamaráta Ryana Peaka a bratranca Brandona Kroegera, aby nahrávali v ich štúdiu vo Vancouveri. Priateľ Mika Kroegera zarezervoval čas v štúdiu patriacemu Crosstown Studios. Počas niekoľkých dní nahrali EP Hesher, na ktorom sa objavilo sedem nových skladieb. Skupina nahrávala spoločne s Jeffom Bondom. Vo februári sa na trhu objavilo viac ako 10 000 kusov EP Hesher, no následne bol z predaja stiahnutý kvôli štúdiovému albumu Curb.
Práca na albume trvala do januára 1996. Skupina nahrala niektoré skladby v Crosstown Studios s producentom Jeffom Bondom (časť týchto skladieb sa objavila na EP Hesher) a niektoré skladby v Turtle Recording Studios s producentom Larrym Anschellom. Nahrávanie trvalo 10 dní. Skupina nahrala v tom čase osem nových skladieb a štyri skladby použila z EP Hesher - „Where?“, „Fly“, „Left“, „Window Shopper“.

Zvuk, vydanie, propagácia

Premiéra albumu sa konala 3. marca 1996. Album bol vydaný nezávisle a len v Kanade. Aby skupina čo najlepšie propagovala svoj album, tak si členovia skupiny sami vyrobili koncertné plagáty a jazdili do rozhlasových staníc s nahrávkami.
Skladby na albume sú charakteristické ťažkým a surovým zvukom gitár. Na albume je možné počuť hard rockové a tiež post-grungeové skladby. Album tiež obsahuje ťažké kompozície podobné zvuku alternatívneho metalu. Skupina sa snažila hľadať čo najťažší zvuk. Texty všetkých piesní napísal Chad Kroeger, ktorý je spoločne s Larrym Anschellom aj producentom albumu. Piesne z oboch nahrávok (z EP Hesher a aj z tohto albumu) boli často hrané v miestnych kanadských rozhlasových staniciach, vďaka čomu si album užil mierny úspech a zaistil skupine existenciu na kanadskom trhu.
V roku 1997 skupina podpísala zmluvu s kanadským nezávislým vydavateľstvom Shoreline Records. Dňa 17. júna 1997 vydala skupina svoj prvý videoklip k singlu „Fly“. Pri výrobe videoklipu skupine pomohla firma Pyramid Productions. Hudba skupiny bola použitá aj v seriáli Highlander a skladba „Fly“ bola použitá v soundtracku filmu Horsey.
Dňa 13. júna 1997 skupina začala svoje prvé turné Curb Tour; vystupovali v miestnych kluboch v malých a väčších mestách v Kanade. Turné trvalo pol roka a skončilo sa dňa 20. decembra 1997. V tom čase skupina zahrala 27 koncertov, hrajúc skladby s albumu Curb a takisto veľa coveverzií skupín ako Pearl Jam alebo Red Hot Chili Peppers. V zorganizovaní turné pomáhal skupine prvý manažér Clyde Hill.

Reedícia

Dňa 25. júna 2002 po veľkom úspechu albumu Silver Side Up vydavateľstvo Roadrunner Records vydalo reedíciu albumu, vďaka ktorej sa fanúšikovia skupiny v Európe mohli spoznať s albumom, ktorý bol pred šiestimi rokmi vydaný len v Kanade. Obal albumu bol iný, fotografiu vnútri albumu vytvoril Daniel Moss. Album bol remasterovaný Georgeom Marinom v štúdiu Sterling Sound. Vďaka tejto reedícii sa predalo celosvetovo vyše 100 000 kópií tohto albumu. V marci roku 2010, po 14 rokoch od jeho vydania získal v Kanade zlatú platňu za predaj 50 000 kópií.
Ligueux (Dordogne)

Poloha

Obec má rozlohu 6,66 km². Najvyšší bod je položený 212 m n. m. a najnižší bod 133 m n. m.

Obyvateľstvo

Počet obyvateľov obce je 266 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Estetika zhora

Estetika zhora (nem. Ästhetik von oben) je estetika, ktorá vychádza z najvyšších pojmov.
Brimias z Élidy

Brimias (starogr. Βριμίας – Brimias) bol v starovekom Grécku olympijský víťaz v boxe.
Brimias z Élidy bol v starovekej Olympii korunovaný vencom za víťazstvo v boxe. Dátum jeho olympijského víťazstva je neznámy. Box sa stal olympijskou disciplínou na 23. hrách v roku 688 pred Kr. Antický box (pygmé) mal voľnejšie pravidlá ako dnešný. Dovoľovalo sa všetko okrem držania súpera, chmatov a úderov na pohlavné orgány. Boxer mal päste ovinuté remencami a zápasil vo vyhradenom priestore. Boj trval tak dlho, kým sa neskončil pre jedného zo súperov víťazstvom.
Staroveký autor Pausanias zaznamenal, že sochu Brimia videl v posvätnom okrsku olympijskej Altidy. Stála za sochou Filónida z krétskeho Chersonesu, jazdeckého posla Alexandra Veľkého.
Plédran

Poloha

Obec má rozlohu 34,71 km². Najvyšší bod je položený 198 m n. m. a najnižší bod 41 m n. m.

Obyvateľstvo

Počet obyvateľov obce je 6 018 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Blaignac

Poloha

Obec má rozlohu 3,18 km². Najvyšší bod je položený 63 m n. m. a najnižší bod 12 m n. m.

Obyvateľstvo

Počet obyvateľov obce je 271 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Karel Bořivoj Presl

Život

Vyštudoval lekárstvo na pražskej univerzite. V roku 1817 podnikol cestu do Talianska a na Sicíliu, kde zozbieral botanický materiál. V roku 1826 vydal štúdiu o flóre Sicílie s názvom Flora sicula, exhibens plantas vasculosas in Sicilia. Sicílskym trávam sa venoval aj vo svojej dizertácii. Doktorom medicíny sa stal v roku 1818, ale medicíne sa nevenoval (s výnimkou krátkej epizódy počas cholerovej epidémie v roku 1831). Jeho najvýznamnejším dielom je Reliquiae Haenkeanae, ktoré vychádzalo v rokoch 1825 – 1835. Opísal v ňom aj nové druhy, o ktorých ho informoval Tadeáš Haenke, ktorý v tom čase cestoval po Južnej Amerike. Spoločne s bratom položili základy českého botanického názvoslovia (hlavne vo Flora Čechica, 1819). Na rozdiel od svojho brata písal výhradne v nemčine a latinčine. V roku 1835 sa stal členom Kráľovskej českej spoločnosti náuk. Viedol tiež prírodovedecké zbierky Národného múzea v Prahe (od 1822). Exponáty Národného múzea si občas nosil domov. Bol kvôli tomu obvinený z ich krádeže a v roku 1846 bol z múzea prepustený. Jeho súkromný herbár obsahoval viac ako 28 tisíc rastlín. 900 z nich mu poslal Haenke, 500 potom ďalší cestovateľ Hugh Cuming. Herbár po Preslovej smrti odkúpila od dedičov pražská univerzita. Jeho botanická skratka znie C.PRESL.
Coussegrey

Poloha

Obec má rozlohu 16,16 km². Najvyšší bod je položený 285 m n. m. a najnižší bod 162 m n. m.

Obyvateľstvo

Počet obyvateľov obce je 156 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mezivrata

Polohopis

Najvyšší, hoci výškovo málo výrazný vrch sa nachádza na južnom okraji Stredočeského kraja, juhovýchodne od mesta Votice v okrese Benešov. Najbližšími sídlami sú západne ležiaci Oldřichovec, miestna časť obce Smilkov a východne ležiace Podlesí, patriace k obci Neustupov. Patrí do Miličínskej vrchoviny, ktorá je okrskom podcelku Votická vrchovina, patriacej do geomorfologického celku Vlašimská pahorkatina. Juhozápadne od vrchu je vybudovaný Oldřichovický rybník.

Stavby na vrchole

Vrchol Mezivrat je najvyšším bodom v širokom okolí a napriek neveľkej efektívnej výške umožňuje zaujímavé výhľady. Už v roku 1919 tu bola vybudovaná drevená rozhľadňa, na ktorú 15. augusta 1919 vystúpil pri návšteve blízkeho Hostišova československý prezident Tomáš Garrigue Masaryk. Po zrútení prvej veže bola v roku 1938 vybudovaná nová, tzv. triangulačná veža šesťbokého pôdorysu, slúžiaca geodetom, no i verejnosti ako vyhliadková veža. Betónová stavba vysoká cca 17 metrov stojí dodnes, hoci pre zlý technický stav je (v roku 2019) uzavretá.

Vysielač Mezivrata

Na vrchole masívu stojí 83 metrov vysoká konštrukcia vysielača, vybudovaného v rokoch 1986 až 89. Celková výška vysielača dosahuje po inštalácii nových antén výšku 101 metrov. Šíri signál rozhlasového i televízneho vysielania pre južnú časť Stredočeského kraja a nadväzuje na vysielače Cukrák, Žižkov (Praha), Krásné (Pardubice), Kleť (České Budějovice) a Javořice (Jihlava). V súčasnej dobe je možné z vysielača prijímať:
Bujan

Bujan (rus. Бyян) je bájny ostrov zo slovanskej mytológie, hlavne ruskej.
Ostrov sa môže objavovať a zase miznúť. Rastie tu dub, v ktorom má Kostej ukrytú svoju dušu a žije tu Severný, Južný a Západný vietor. Nachádza sa tu posvätný kameň Alatyr.
Bujan tiež predstavuje druh protoindoeurópskeho záhrobia, raj, v ktorom prebývajú duše zosnulých a duše ľudí, ktorí sa ešte nenarodili. Sú tu aj semená rastlín a zvieratá, ktoré sa objavujú na jar. Ten, kto sa tam chce dostať, musí prejsť strastiplnú cestu. V rozprávkach sa na ňu často podujme dievča, ako prejav matriarchálnej moci v slovanskej mytológii.
Je možné, že Bujan je slovanské pomenovanie pre nejaký skutočný ostrov v Baltskom mori, možno Rujanu alebo Gotland. Podľa Rozprávky o cárovi Saltánovi (Сказкá о царе Салтане) od Puškina sa ostrov nachádza na dolnom Dnepri (Chortica alebo Berezaň).
Ampus

Poloha

Obec má rozlohu 82,77 km². Najvyšší bod je položený 1 174 m n. m. a najnižší bod 205 m n. m.

Obyvateľstvo

Počet obyvateľov obce je 898 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Džokej

Džokej (angl. a zastarano po slovensky jockey) je v dostihovom športe jazdec-profesionál, ktorý získal 50 a viac víťazstiev. Titul môže získať len profesionálny jazdec, teda taký, ktorý má patričné vzdelanie a jazdeckú licenciu. Udeľuje sa zvlášť v prekážkových a zvlášť v rovinových dostihoch. Jazdec, ktorý získal titul džokej v rovinových dostihoch, ho teda nemôže používať v prekážkových dostihoch.

Etymológia

Anglický výraz jockey, resp. Jockey je hypokoristikum vlastného mena Jock, čo je severoanglická a škótska podoba mena John. Používa sa najneskôr od roku 1529. Ako meno sa výraz objavil aj v Shakespeareovej hre Richard III. (Jockey of Norfolkia). V 16. a v 17. storočí výraz označoval konských priekupníkov, postiliónov, potulných spevákov a básnikov, ako aj tulákov. Nadobudol význam „lišiak“ alebo „šelma“ ako ľstivý človek. Sloveso „to jockey“ malo význam „oklamať“. V roku 1670 sa termín po prvýkrát použil na označenie jazdca.

Poznámka

Vzhľadom na povahu dostihového športu, pri ktorom je žiaduce zbytočne nepreťažovať koňa, sú džokejmi obyčajne ľudia útlejšieho vzrastu, čomu zodpovedá aj ich nižšia telesná hmotnosť.
Intermodálna prepravná jednotka

Intermodálna prepravná jednotka (po angl. intermodal transport unit, po fr. unité de transport intermodale), skratka UTI, je súhrnné označenie pre kontajner, výmennú nadstavbu a cestný náves prispôsobený na intermodálnu dopravu. Niekedy sa sem zaraďuje aj nákladný automobil prispôsobený na intermodálnu dopravu (technológia Ro-La).
Všetko sú to prepravné prostriedky, v ktorých sa tovar prepravuje viacerými druhmi dopravy (odtiaľ pochádza názov).
Belloy-en-Santerre

Poloha

Obec má rozlohu 5,49 km². Najvyšší bod je položený 86 m n. m. a najnižší bod 57 m n. m.

Obyvateľstvo

Počet obyvateľov obce je 170 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Villers-Guislain

Poloha

Obec má rozlohu 11,27 km². Najvyšší bod je položený 141 m n. m. a najnižší bod 86 m n. m.

Obyvateľstvo

Počet obyvateľov obce je 721 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vairóčana

Vairóčana (sans.) je jeden z dhjánibudhov, ten, ktorý robí viditeľným niečo v tvaroch, čiže prejaviteľ. Všadeprítomný Otec-Matka, ten, ktorý zjednocuje pozitívny a negativny princíp.
Vo všetkých mandalách tróni uprostred a je centrálnym slnkom, okolo ktorého sú zoskupení ostatní štyria nebeskí budhovia. Je symbolom jadra všetkých meditácií a pravdy. Jeho atribútmi sú biela farba, priestor, stred, koleso, lev.

Externé zdroje

FILIT Zdroj, z ktorého (pôvodne) čerpal tento článok
Erdeven

Poloha

Obec má rozlohu 30,64 km². Najvyšší bod je položený 36 m n. m. a najnižší bod 0 m n. m.

Obyvateľstvo

Počet obyvateľov obce je 3 402 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Andrzej Munk

Životopis

Počas fašistickej okupácie sa kvôli židovskému pôvodu skrýval vo Varšave pod falošným menom Wnuk, kde pracoval v stavebnej firme. Ako člen socialistického oddielu sa zúčastnil na Varšavskom povstaní. Po povstaní ho väznili Nemci, ale podarilo sa mu utiecť. Do konca vojny pracoval ako robotník a po jej skončení sa vzdelával na Varšavskej technickej univerzite. Štúdiá však prerušil zo zdravotných dôvodov. Následne študoval právo na Varšavskej univerzite, a nakoniec ho prijali na Štátnu filmovú vysokú školu, ktorú dokončil v roku 1951. Medzičasom sa angažoval v politickej činnosti, v rokoch 1946 ̶ 1948 bol členom socialistickej strany „Polska Partia Socjalistyczna“.

Dokumentárna tvorba

Andrzej Munk debutoval ako kameraman v roku 1948. Svoju režisérsku činnosť začal realizáciou dokumentárnych filmov, natáčaných počas práce v Štúdiu dokumentárnych filmov. Jeho prvé diela, Kierunek – Nowa Huta! a Bajka boli realizované podľa strnulých zásad socialistického realizmu. Ďalšie dokumentárne filmy, akokoľvek propagačné, boli aj tak ocenené za umeleckú hodnotu. Medzi ne patria: Pamiętniki chłopów (1952), film opisujúci údajnú zmenu života sedliakov za komunizmu, Kolejarske słowo (1953) o práci železničiarov, Gwiazdy muszą płonąć (1954) o baníkoch pracujúcich v uhoľných baniach a Niedzielny poranek (1955), film zobrazujúci rekonštrukciu povojnovej Varšavy. Posledný Munkov dokument predstavuje Spacerek staromiejski (1958), polo-fiktívny príbeh o dievčati putujúcom historickým centrom Varšavy.
Kaliningrad

Dejiny

Pôvodná osada bola pruské sídlo Pregnora založené pravdepodobne okolo roku 300 pred Kr., táto však bola dobytá a zničená v priebehu výbojov Pruska. Na pôvodnom mieste založili v roku 1255 križiaci mesto, na počesť českého kráľa Přemysla Otakara II., ktorý sa postavil na čelo križiackych vojsk počas jednej z ich výprav proti pohanským Prusom. Križiaci tu postavili tiež hrad, ktorý v roku 1256 pomenovali Kráľovská hora v Sambii (castrum de Coningsberg in Sambia), po latinsky Mons Regius (neskôr Regiomontium). 
Okolo roku 1290 získalo mestské práva. Rozvíjalo sa ako prístavné mesto a člen Hanzy. Okolo roku 1300 vznikla na juh od rieky Pergoľa osada Löbenicht a v roku 1327 na ostrove Pergoľe osada Kneiphof. (V roku 1724 sa všetky tri na základe výnosu Fridricha Viliama I. spojili). V roku 1312 sa hrad stal sídlom veľmajstra rádu. V roku 1345 mesto postihol ničivý požiar.
Od roku 1457 bol Kaliningrad po strate Malborka sídlom posledných veľmajstrov križiackeho rádu. Z tých čias pochádzajú najvýznamnejšie pamiatky mesta. V roku 1701 mesto pripadlo Prusku a hneď v tom istom roku tu korunovali Fridricha I. za pruského kráľa. V 18. storočí boli k mestu pripojené ďalšie predmestia. V roku 1757 vypukla tzv. sedemročná vojna, po dohode medzi Rakúskom a Ruskom vydala 31. decembra 1757 cárovná Alžbeta I. výnos, na základe ktorého pričlenila mesto k Rusku. V marci 1763 ho ruské vojská opustili. V roku 1807 obsadili mesto Francúzi a v roku 1871 pripadlo Nemecku.
Za druhej svetovej vojny bolo mesto ako dôležitý prístav nacistického Nemecka ťažko bombardované. Časť obyvateľov mesto opustila ešte pred príchodom Červenej armády, ktorá mesto dobyla 9. apríla 1945 po štvordennej bitke. Po Postupimskej konferencii mesto pripadlo spolu so severnou časťou Východného Pruska Sovietskemu zväzu. V roku 1946 bolo premenované na Kaliningrad podľa sovietskeho politika Michaila Ivanoviča Kalinina.
Po rozpade Sovietskeho zväzu sa stalo mesto s Kaliningradskou oblasťou exklávou Ruska. Po dlhých diskusiách nebolo premenované na historický názov (ako napríklad Leningrad).

Etnické a náboženské zloženie obyvateľstva

V súčasnosti tvoria najväčšiu časť obyvateľstva Rusi. Predstavujú až 77,9 % obyvateľov mesta (2002). Prisťahovali sa tu po roku 1945 z rôznych častí Ruska. Ich príchodom sa zmenil etnický obraz mesta. Nahradili tak Nemcov, ktorí utiekli a boli odsunutí v roku 1945. Rusi vyznávajú pravoslávnu vieru alebo časť z nich je bez vyznania. Bielorusi tvoria 8 % obyvateľsta a Ukrajinci 7,3 % obyvateľstva mesta. Aj oni sa hlásia prevažne k pravosláviu. Litovci predstavujú 1,9 % obyvateľov a hlásia sa k evanjelikom a. v. alebo k rímskym katolíkom. Nemcov tu zostalo iba 0,6 % obyvateľov. Hlásia sa prevažne k evanjelikom a. v. V roku 1925 tvorili väčšinu obyvateľstva. K evanjelikom a. v. sa vtedy hlásilo až 92 % obyvateľov (rímskych katolíkov bolo 5 % a židov 1 %). Poliakov žije v meste okolo 0,5 % obyvateľov. Tí sú prevažne rímski katolíci. Okrem toho tu žijú aj malé komunity Tatárov, Arménov, Židov, Azerov, Moldavcov a iných.